Odense Adresse-Contoirs Efterretninger, 1847-01-09
Stænderforsamlingen i Viborg. J den nu tilendebragte Værnepligtssag (see sidste Torsdags avis!), bleve følgende Committee-Jndstillinger antagne af Forsamlingen: 1) At det maatte behage Hs. Majestæt at lade anstille Undersøgelse, om Statens Forsvarskræfter i det Hele, derunder indbefattet saavel Armeen som Fæstningerne, ere i en saadan Tilstand, at de kunne antages at afgive et tilstrækkeligt Rigsværn, at Resultatet af disse Undersøgelser derefter maatte blive Stænderne forelagt, saa at de derved kunne bedømme, hvorvidt de Bekostninger, som maatte udfordres, staae i Forhold til det specielle Gode, som skal tilveiebringes, som til Statens Ressoureer og Fornødenheder i det Hele. 2) At de militaire Straffe= og Disciplinair-Love, saavel for Land som Søetaten, maatte forelægges Stænderne, inden almindelig Værnepligt træder i Kraft. 3) At det maatte komme under Overveielse, hvorvidt den hele militaire Retspleie kunde modtage en til nærværende Tidsforhold svarende Forandring. 4) At det maa blive undersøgt, hvorledes med Jndqvarteringsbyrden for Fremtiden skal forholdes. 5) Af Kasernerne indrettes saaledes, at hver Mand erholder sit Sengested. 6) At saafremt ikke alle Værnepligtige kunne kaserneres, som er det ønskeligste, Qvartererne, som i Byerne afgives til de Værnepligtige, blive af saadan Beskaffenhed, som maa ansees passende til de nye Forhold. 7) At de Værnepligtige i Kjøbstæderne fortrinsviis erholde Ret til at rekrutere Liniebataillonerne i den Provinds, hvor de have deres Hjem. 8) At det tillades de Værnepligtige, som erklære at ville stille forsig efter endt Exerceerskole, at fritages for denne Skole, naar de aflægge Prøve paa, at de, forinden Skolen skal tiltrædes, have erhvervet den samme Færdighed, som forlanges af Rekrutten ved Afgangen fra Exerceerskolen. 9) De som ved nærværende Anordnings Emanation ere confirmerede, og af andre Confessioner de, som have opnaaet 15 Aars Alderen, skulle være fritagne for Udskrivning, saafremt de ikke allerede, ifølge den gjeldende Lovgivning, ere Værnepligten underkastede. 10) At det tilstædes de akademiske Borgere at begiere Udsættelse med at behandles til Udskrivning, indtil det 26de Aar. 11) Amendement af Proprietair Weinschenck: At Stillingen bliver fri for Alle, saaledes at hver den, som attraaer dette, selv maa tilveiebringe sin Stedfortræder, dog under den Control, som maa blive anseet passende ved Sessionerne; antaget med 30 St. mod 22. 12) Amendement af Cancellieraad Jngerslew: At i Almindelighed al Tjeneste ved Armeen for det udskrevne Mandskab skal ophøre med det 36te Aar, antaget med 28 St. mod 23. 13) J Almindelighed, skal Landværnepligten ikke være Nogen til Hinder for at reise til Udlandet; dog er han pligtig, under en Mulkt af 10 Rbd., at anmelde sin Afreise for Lægdsforstanderen, der meddeler ham Beviis derfor. Naar den, der saaledes har været bortreist, igjen kommer tilbage til Riget, efterat have opnaaet Udskrivningsalderen, bør han møde for den første Session, der afholdes efter hans Hjemkomst, for der at behandles til Udskrivning. 14) At enhver tjenestedygtig Kjøbenhavner uden Undtagelse bør tjene i Kjøbenhavns Linie, saaledes at den Uformuende uniformeres paa Kommunens Bekostning. 15) At saafremt et af de akademiske Borgere dannet Corps ei skal vedblive, det da bestemmes, at alle de, der ere indskrevne som akademiske Borgere ved Kjøbenhavns Universitet, blive at henregne til den kjøbenhavnske Udskrivnings masse, uagtet de efter de almindelige foreskrevne Betingelser ikke vilde henhøre til denne. 16) At Frikjøbelse alene kan tilstædes for Tjeneste i Væbningens Linie ved Erlæggelsen af en Pengesum, der ikke bør være mindre end 3000 Rbd., med nogen Nedsættelse, naar den Paa gjeldende alt i længere Tid har gjort Tjeneste ved Linien.